kalixlouiis/myanmar-wikipedia-corpus huggingface dataset:
၁၉၉၀ ပြည့်နှစ်၊ ဇန်နဝါရီလက စ၍ နယ်စပ်ဒေသဖွံ့ဖြိုးတိုးတက်ရေး အတွက် ပြည်တွင်း ဂြိုလ်တု ဆက်သွယ်ရေး စနစ်ကို Geostationary ပတ်လမ်းရှိ AsiaSat-1 ကို အသုံးပြု၍ ပြည်တွင်း တယ်လီဖုန်း ဆက်သွယ်ရေး နှင့် TV ထပ်ဆင့်လွှင့် စနစ်များကို ဆက်လက် ဆောင်ရွက်ခဲ့သည်။
ပြည်တွင်း ဂြိုလ်တု ဆက်သွယ်ရေး စနစ်ကိုမူ ၁၉၉၈ ခုနှစ်၊ ဇွန်လတွင် Geostationary ပတ်လမ်း ရှိ ThaiCom 3 အား ပြောင်းလဲပြီး အသုံးပြုခဲ့သည်။
အထက်ပါ ဂြိုလ်တု အသုံးပြုခြင်းများသည် တခြားနိုင်ငံများမှ လွှင့်တင်ထားခြင်းများကို ငှားရမ်း အသုံးပြုခဲ့ခြင်း ဖြစ်သည်။
၂၀၁၁ - ၂၀၁၆ ၂၀၁၁ ခုနှစ်၊ဇွန်လ တွင် ဦးသိန်းစိန်အစိုးရ၊ ဆက်သွယ်ရေး၊ စာတိုက်နှင့် ကြေးနန်း ဝန်ကြီးဌာန ဒုတိယဝန်ကြီး ဦးတင့်လွင် သည် မြန်မာနိုင်ငံအနေဖြင့် အမေရိကန်ဒေါ်လာ သန်း ၂ဝဝ ခန့် ကုန်ကျမည့် ဂြိုဟ်တုတစ်လုံးကို ဝယ်ယူပြီးလျှင်၊ ရုရှား၊ တရုတ်၊ ဂျပန် ဂြိုဟ်တုကုမ္ပဏီ များနှင့် ပူးပေါင်းကာ လွှတ်တင်သွားရန် ရှိကြောင်း ပြောဆိုခဲ့ခြင်းဖြင့် ကိုယ်ပိုင်ဂြိုလ်တု လွှတ်တင်နိုင်ရေး ခြေလှမ်း အစပျိုးခဲ့သည်။
၂၀၁၂ ခုနှစ်၊ဧပြီလ တွင် ဦးသိန်းစိန်အစိုးရသည် လက်ကိုင်တယ်လီဖုန်း ဆင်းမ်ကတ် (SIM Card) ဈေးများ ကျဆင်းနိုင်ရေးအား ရည်ရွယ်သည့် မြန်မာနိုင်ငံ အနေဖြင့် ဂြိုလ်တုတလုံး လွှတ်တင်ရန်အတွက် အပြည်ပြည်ဆိုင်ရာ ကြေးနန်းဆက်သွယ်ရေး အဖွဲ့ (International Telecommunication Union – ITU) နှင့် ပူးပေါင်းပြီး ၁၈ လကြာ အကောင်အထည် ဖော်သွားမည့် ဆွေးနွေးနေသည့် အစီအစဉ်အား စတင်ချပြခဲ့သည်။
၂၀၁၃ ခုနှစ်၊ဖေဖော်ဝါရီလတွင် ဦးသိန်းစိန်အစိုးရ သည် မြန်မာနိုင်ငံ အတွက် ပထမဆုံး တိုက်ရိုက် သုံးနိုင်မည့် ဂျပန် အကူအညီ ဖြင့် မြန်မာနိုင်ငံ အတွက် ကမ္ဘာ မြေပြင် လေ့လာရေး ဂြိုဟ်တု တစ်ခု ကို ၂ဝ၁၃-၁၄ ခုနှစ် တွင် လွှတ်တင်နိုင်ရန် ကြိုးပမ်းခဲ့သည်။
Earth Observation Satellite ဟုခေါ်သည့် ကမ္ဘာမြေ လေ့လာရေး ဂြိုဟ်တု လွှတ်တင်နိုင်ရေး ကြိုးပမ်းမှုသည် ယခင် တခြားနိုင်ငံဂြိုဟ်တုများမှ တဆင့်ခံ သုံးစရာ မလိုတော့ဘဲ သတင်းအချက်အလက်များကို တိုက်ရိုက်ယူပြီး အသုံးချနိုင်ရန် ရည်ရွယ်သည်။
၂၀၁၄ ခုနှစ်၊ဒီဇင်ဘာ တွင် နိုင်ငံ၏ ပထမဆုံး ဂြိုလ်တုကို ငါးနှစ်အတွင်း ဖွံ့ဖြိုးတိုးတက်ပြီး ပတ်လမ်းကြောင်းသို့ လည်ပတ်ရန် အစီအစဉ်ကို ဦးသိန်းစိန်အစိုးရသည် အကြမ်းဖျင်း ဖော်ပြခဲ့သည်။
၂၀၁၆ ခုနှစ်၊မေ ၁ ရက် တွင် မြန်မာအစိုးရသည် MyanmarSat-1 ကို တောင်အမေရိကတိုက်၊ ဂိုင်ယားနိုင်ငံ၊ ကော်ရီးကမ်းခြေမြို့ရှိ ဂြိုလ်တုလွတ်တင်ရေးစခန်းမှ Geostationary orbit သို့ လွှတ်တင်ခဲ့သည်။
ထိုဂြိုလ်တုသည် ငှားရမ်းအသုံးပြုသည့် ဂြိုလ်တု ဖြစ်သည်။
၂၀၁၇ - ၂၀၂၁ ဦးထင်ကျော်အစိုးရ သည်၂၀၁၇ ခုနှစ်၊ ဇန်နဝါရီ ၂၅ ရက်တွင် မြန်မာနိုင်ငံပိုင်ဂြိုဟ်တုစနစ်တည်ထောင်ရေးဦးဆောင်ကော်မတီ ကို ဒုတိယသမ္မတ ဦးမြင့်ဆွေ ဦးဆောင်၍ အဖွဲ့ဝင်(၁၃)ဦးဖြင့် လည်းကောင်း၊ မြန်မာနိုင်ငံပိုင်ဂြိုဟ်တုစနစ်တည်ထောင်ရေးလုပ်ငန်းကော်မတီကို ပို့ဆောင်ရေးနှင့် ဆက်သွယ်ရေးဝန်ကြီးဌာန ပြည်ထောင်စုဝန်ကြီး ဦးသန့်စင်မောင် ဦးဆောင်၍ (၉)ဦးဖြင့် လည်းကောင်း ဖွဲ့စည်းခဲ့သည်။
၂၀၁၇ ခုနှစ်၊ဧပြီ ၂၈ ရက် တွင် မြန်မာအစိုးရသည် မြန်မာနိုင်ငံပိုင်ဂြိုဟ်တုစနစ်တည်ထောင်ရေးဦးဆောင်ကော်မတီ ၏ ပထမအကြိမ် စည်းဝေးပွဲကို ပြုလုပ်သည်။
မြန်မာနိုင်ငံ Space Agency အာကာသဌာန တည်ထောင်ရေးအတွက် စတင် အကောင်အထည် ဖော်သွားမည့် သတင်းစကားကိုလည်း ဖြန့်ဝေအသိပေးခဲ့သည်။
၂၀၁၈ ခုနှစ် ဇွန် ၁ ရက် တွင် Myanmar Sat 2 ဂြိုဟ်တု တည်ဆောက်နိုင်ရေး မြန်မာနိုင်ငံ ပို့ဆောင်ရေးနှင့် ဆက်သွယ်ရေး ဝန်ကြီးဌာနလက်အောက်ရှိ သတင်းအချက်အလက် နည်းပညာ နှင့် ဆိုက်ဘာလုံခြုံရေးဦးစီးဌာန နှင့် Intelsat Global Sales & Marketing Limited တို့ သဘောတူ လက်မှတ်ရေးထိုးခဲ့ကြသည်။
စုစုပေါင်းကုန်ကျစရိတ်သည် အမေရိကန်ဒေါ်လာ ၁၅၅ ဒသမ ၇ သန်း ရှိ သည်။
၂၀၁၉ ခုနှစ် ဇွန်လ နှင့် ဇူလိုင်လတို့တွင် အချိုးကျ ပူးတွဲပိုင်ဆိုင်မည့် အမေရိကန်ဒေါ်လာ ၁၅၅ ဒသမ ၇ သန်းတန် MyanmarSat-2 ဂြိုဟ်တုကို အာကာသသို့ လွှတ်တင်ရန် လျာထားခဲ့သည်။
သို့သော်လည်း ထိုလျာထားဆောင်ရွက်ချက်မှာ အတူတကွ လွှတ်တင်မည့်အခြားအဖွဲ့အစည်းပိုင်ဂြိုဟ်တုများ အဆင်သင့်ဖြစ်မှုနှောင့်နှေးခဲ့ခြင်းကြောင့် ပျက်ပြယ်ခဲ့သည်။
၂၀၁၉ ခုနှစ်၊ သြဂုတ်လ ၆ ရက်နေ့ အင်္ဂါနေ့ ဒေသ စံတော်ချိန် ညနေ ၄ နာရီခွဲ (၂၀၁၉ ခုနှစ်၊ ဩဂုတ် ၇ ရက်၊ မြန်မာစံတော်ချိန် နံနက် ၂ နာရီ အချိန်) တွင် တောင်အမေရိကတိုက် ရှိ ပြင်သစ်နိုင်ငံ Arianespace Launch အာကာသစခန်းမှနေ၍ မြန်မာနိုင်ငံအတွက် ကြေးနန်းဆက်သွယ်ရေး ပိုအားကောင်းလာစေမည့် Myanmar Sat 2 အတွက် အဓိက ဝန်ဆောင်ပေးမည့် Intelsat 39 ဆက်သွယ်ရေး ဂြိုလ်တုကို အောင်မြင်စွာ လွှတ်တင်ခဲ့သည်။
အချိုးကျ ပူးတွဲပိုင်ဆိုင်မည့် MyanmarSat-2 ဆက်သွယ်ရေး ဂြိုလ်တု သည် Maxar Technologies က ထုတ်လုပ်ပြီး Arianespace ဂြိုလ်တု လွှတ်တင်စင်မှ Ariane 5 ဂြိုလ်တု ဖြင့် ပစ်လွှတ်ခဲ့ခြင်း ဖြစ်သည်။
အဆိုပါ Intelsat 39 ဆက်သွယ်ရေး ဂြိုလ်တုသည် ကမ္ဘာပတ် လမ်းကြောင်း ပေါ်ရှိ ကမ္ဘာကြီး၏ အီကွေတာမျဉ်း နှင့် လောင်တီကျူ့အရှေ့ ၆၂ ဒီဂရီ တွင် လည်ပတ်မည် ဖြစ်သည်။
၂၀၁၉ ခုနှစ်၊ဩဂုတ် ၃၀ ရက် တွင် ဦးဝင်းမြင့်အစိုးရ သည် မြန်မာနိုင်ငံက အလုံးစုံပိုင်ဆိုင်သည့် ကိုယ်ပိုင်ဂြိုဟ်တုလွှတ်တင်ရေး အတွက် ဂျပန်နိုင်ငံ၊ Hokkaido တက္ကသိုလ်က ကမ်းလှမ်းထားသည့်အကြောင်း ထုတ်ဖော်ပြောဆိုခဲ့သည်။
၂၀၂၀ ပြည့်နှစ်၊မေ ၁၁ ရက် တွင် မြန်မာနိုင်ငံအနေဖြင့် ပထမဆုံးသော ဂြိုဟ်တုလွှတ်တင်မှုကို ဂျပန်နိုင်ငံ ၏ နည်းပညာအကူအညီ ဖြင့် ၂၀၂၁ ခုနှစ် တွင် စတင်နိုင်မည်ဟု ဂျပန်အခြေစိုက် Nikkei Asian Review က သတင်းရေးသား ဖော်ပြခဲ့သည်။
၂၀၂၁ ခုနှစ်၊ဖေဖော်ဝါရီ ၂၀ ရက် တွင် မြန်မာ့ ပထမဆုံးဂြိုဟ်တု (လောကနတ် -၁ ) ကို NASA အမေရိကန်အာကာသစူးစမ်းရေးဌာန မှ ISS နိုင်ငံတကာအာကာသစခန်းဆီသို့ တခြား ပစ္စည်းကရိယာများနှင့်အတူ လွှတ်တင်ခဲ့သည်။
ဂျပန်အာကာသစူးစမ်းရေး JAXA ၏ Kibo စူးစမ်းရေးယာဉ်ထဲတွင် သိမ်းဆည်းခဲ့သည်။
ထို မြန်မာ့ ပထမဆုံးဂြိုဟ်တု သည် မြန်မာနိုင်ငံ လေကြောင်း နှင့် အာကာသ ပညာ တက္ကသိုလ် MAEU နှင့် ပူးတွဲပြုလုပ်သည့် စီမံကိန်းအရ ဂျပန်နိုင်ငံ Hokkaido တက္ကသိုလ်က တည်ဆောက်ပေးခဲ့ခြင်းဖြစ်ပြီး၊ဂြိုဟ်တု တွင် ကီလိုဂရမ် ၅၀ လေးသည့် microsatellites ဂြိုဟ်တုသေးလေး ၂ ခုပါဝင်ပြီး နိုင်ငံတွင်း စိုက်ပျိုးရေး နှင့် ငါးလုပ်ငန်းဌာနအတွက် စောင့်ကြည့်လေ့လာမှုများ လုပ်ဆောင်မည့် ကင်မရာများ တပ်ဆင်ထားသည်။
၂၀၂၁ ခုနှစ်၊မတ်လတွင် ကမ္ဘာ့မြေပြင်အထက် မိုင် ၂၅၀ ကျော် တွင် ရှိသည့် မြန်မာ့ ပထမဆုံးဂြိုဟ်တု (လောကနတ် -၁ ) ကို ISS နိုင်ငံတကာအာကာသ စခန်း တွင် အသုံးမပြုသေးဘဲ ယာယီသိမ်းထားရန် ဂျပန်အာကာသအေဂျင်စီ နှင့် ဂျပန်တက္ကသိုလ်တို့က ဆုံးဖြတ်ခဲ့ကြသည်။
၂၀၂၁ နောက်ပိုင်း အခြေအနေ ၂၀၂၂ ခုနှစ်၊ဇူလိုင် ၁၁ ရက် တွင် စစ်ခေါင်းဆောင် ဗိုလ်ချုပ်မှူးကြီး မင်းအောင်လှိုင် သည် ရုရှားနိုင်ငံ၊မော်စကိုမြို့ တွင် ရုရှားသမ္မတ၏နိုင်ငံတကာအာကာသဆိုင်ရာအထူးသံတမန် နှင့် Roscosmos အထွေထွေညွန်ကြားရေးမှူးချုပ် Dr.Dmity Rogozin နှင့် တွေ့ဆုံဆွေးနွေးခဲ့သည်။
၂၀၂၂ ခုနှစ်၊စက်တင်ဘာ ၉ ရက် တွင် စစ်ခေါင်းဆောင် ဗိုလ်ချုပ်မှူးကြီး မင်းအောင်လှိုင် သည် ရုရှားရှိ Vostochny Cosmodrome အာကာသယာဥ် လွှတ်တင်ရေးစခန်းသို့ သွားရောက်လေ့လာခဲ့သည်။
ရုရှားအာကာသကော်ပိုရေးရှင်း State Space Corporation “Roscosmos” အထွေထွေညွန်ကြားရေးမှူးချုပ် Mr.Yuri Borisov နှင့် တွေ့ဆုံ ဆွေးနွေးမှုများ ပြုလုပ်ခဲ့သည်။
၂၀၂၅ ခုနှစ်၊ဖေဖော်ဝါရီ ၂၁ ရက် တွင် NLD အစိုးရလက်ထက် ဖွဲ့စည်းထားခဲ့သည့် မြန်မာနိုင်ငံပိုင် ဂြိုဟ်တုစနစ်တည်ထောင်ရေး လုပ်ငန်းကော်မတီကို စစ်ခေါင်းဆောင်က ဖျက်သိမ်းလိုက်ပြီး၊ယင်းအစား ဗိုလ်ချုပ်ကြီးမြထွန်းဦး ပါဝင်သည့် မြန်မာနိုင်ငံပိုင်ဂြိုဟ်တုစနစ် တည်ထောင်ရေးလုပ်ငန်းကော်မတီ အသစ်ပြန်လည်ဖွဲ့စည်းခဲ့သည်။
၂၀၂၅ ခုနှစ်၊မတ် ၄ ရက် တွင် ရုရှားနိုင်ငံ၊မော်စကိုမြို့ တွင် ဗိုလ်ချုပ်မှူးကြီး မင်းအောင်လှိုင် ဦးဆောင်သည့် မြန်မာအစိုးရ နှင့် ရုရှားအစိုးရ တို့အကြား မော်စကိုသဘောတူညီချက် (၁၀)ချက် လက်မှတ်ရေးထိုးကြစဥ်၊ အာကာသစူးစမ်းလေ့လာမှုနှင့်အသုံးပြုမှုနားလည်မှုစာချွန်လွှာ သည် တစ်ခုအနေဖြင့် ပါဝင်ခဲ့သည်။
၂၀၂၅ ခုနှစ် ဇွန် ၁ ရက်တွင် နိုင်ငံတော်စီမံအုပ်ချုပ်ရေးကောင်စီ အမိန့်အမှတ် (၃၈/၂၀၂၅) ဖြင့် မြန်မာ အာကာသ အေဂျင်စီ ကို မြန်မာနိုင်ငံအစိုးရအဖွဲ့ လက်အောက်ရှိ အစိုးရအေဂျင်စီတစ်ခု အဖြစ် တရားဝင်ဖွဲ့စည်းခဲ့သည်။
၂၀၂၅ ခုနှစ်၊ဇူလိုင် ၁၇ ရက် တွင် နိုင်ငံတော်စီမံအုပ်ချုပ်ရေးကောင်စီ သည် မြန်မာ အာကာသအေဂျင်စီ ၏ အမှုဆောင်အရာရှိချုပ် ကို ခန့်ထားသည်။
၂၀၂၅ ခုနှစ်၊ဩဂုတ် ၁ ရက် တွင် အမျိုးသားကာကွယ်ရေးနှင့်လုံခြုံရေးကောင်စီ သည် မြန်မာ အာကာသအေဂျင်စီ ၏ ဒုတိယ အမှုဆောင်အရာရှိချုပ် ကို ခန့်ထားသည်။
၂၀၂၅ ခုနှစ်၊ဩဂုတ် ၃၁ ရက် တွင် ယာယီသမ္မတ နိုင်ငံတော်လုံခြုံရေးနှင့် အေးချမ်းသာယာရေးကော်မရှင်ဥက္ကဋ္ဌ ဗိုလ်ချုပ်မှူးကြီး မင်းအောင်လှိုင်သည် တရုတ်နိုင်ငံ၊ တီယန်ကျင်းမြို့ရှိ Tangla Hotel ၌ တရုတ်ပြည်သူ့သမ္မတနိုင်ငံ၊ ဝူဟန်တက္ကသိုလ်၏ ဒုတိယအဓိပတိပါမောက္ခ Prof. Gong Wei ဦးဆောင်သော တာဝန်ရှိသူများနှင့် ဂြိုဟ်တုနည်းပညာ ရရှိရေးဆွေးနွေး တွေ့ဆုံဆွေးနွေးခဲ့သည်။
၂၀၂၅ ခုနှစ်၊စက်တင်ဘာ ၂၆ ရက် တွင် ယာယီသမ္မတ နိုင်ငံတော်လုံခြုံရေးနှင့် အေးချမ်းသာယာရေးကော်မရှင်ဥက္ကဋ္ဌ ဗိုလ်ချုပ်မှူးကြီး မင်းအောင်လှိုင်သည် ၎င်း၏ရုရှားခရီးစဥ်အတွင်း ရုရှားဖက်ဒရေးရှင်းနိုင်ငံ State Space Corporation “Roscosmos” ညွှန်ကြားရေးမှူးချုပ် Mr. Dmitry V. Bakanov နှင့် Roscosmos ရုံးချုပ်၌ တွေ့ဆုံဆွေးနွေးသည်။
တွေ့ဆုံဆွေးနွေးအပြီး ပြည်ထောင်စုသမ္မတမြန်မာနိုင်ငံတော်အစိုးရနှင့် ရုရှားဖက်ဒရေးရှင်းနိုင်ငံအစိုးရတို့အကြား ငြိမ်းချမ်းသော ရည်ရွယ်ချက်များအတွက် ပြင်ပအာကာသစူးစမ်း လေ့လာရေးနှင့် အသုံးပြုမှုနယ်ပယ်တွင် ပူးပေါင်းဆောင်ရွက်ရေးဆိုင်ရာ သဘောတူညီချက်များကို ရုရှားဖက်ဒရေးရှင်းနိုင်ငံ State Space Corporation “Roscosmos” ညွှန်ကြားရေးမှူးချုပ် Mr. Dmitry V. Bakanov နှင့် မြန်မာအာကာသအေဂျင်စီအမှုဆောင်ချုပ် ဒေါက်တာ စိုးမြင့်မောင်တို့က လက်မှတ်ရေးထိုးခဲ့ကြသည်။
အမှုဆောင်အရာရှိချုပ်များ ရာထူးအမည်စတင်ထမ်းဆောင်သည့်ရက်ရာထူးအဆင့်အတန်းအမှုဆောင်အရာရှိချုပ်ဒေါက်တာ စိုးမြင့်မောင်၁၇ ဇူလိုင် ၂၀၂၅ဒုတိယဝန်ကြီး အဆင့်နှင့် တူညီဒုတိယ အမှုဆောင်အရာရှိချုပ်ဒေါက်တာ မျိုးသန့်၁ ဩဂုတ် ၂၀၂၅ညွှန်ကြားရေးမှူးချုပ် အဆင့်နှင့် တူညီ မြန်မာနိုင်ငံ အာကာသစနစ် အကျဉ်းချုပ် ရက်စွဲဂြိုဟ်တု / စနစ်အမည်Orbit / ပတ်လမ်းLaunch Site / လွှတ်တင်နေရာပူးပေါင်းလုပ်ဆောင်သူ / ထောက်ပံ့သူအဓိက ရည်ရွယ်ချက်၁၉၇၉ ဖေဖော်ဝါရီ ၁၂Intelsat VGeostationary (IOR 60°E)အခြားနိုင်ငံစနစ်အပြည်ပြည်ဆိုင်ရာ အစိုးရ / လွှင့်တင်သူအပြည်ပြည်ဆိုင်ရာ တယ်လီဖုန်းဆက်သွယ်ရေး နှင့် TV receiving၁၉၉၀ ဇန်နဝါရီAsiaSat-1Geostationaryအခြားနိုင်ငံစနစ်အပြည်ပြည်ဆိုင်ရာ အစိုးရ / လွှင့်တင်သူပြည်တွင်း တယ်လီဖုန်းဆက်သွယ်ရေး နှင့် TV လွှင့်မှု၁၉၉၈ ဇွန်ThaiCom 3Geostationaryအခြားနိုင်ငံစနစ်အပြည်ပြည်ဆိုင်ရာ အစိုးရ / လွှင့်တင်သူပြည်တွင်း ဆက်သွယ်ရေးစနစ်၂၀၁၆ မေ ၁MyanmarSat-1Geostationaryဂိုင်ယား, တောင်အမေရိကတိုက်ဂျပန် Hokkaido တက္ကသိုလ်, MAEUတယ်လီဖုန်းဆက်သွယ်ရေး၊ TV၊စိုက်ပျိုးရေး ၊ ငါးလုပ်ငန်းစောင့်ကြည့်၂၀၁၉ ဩဂုတ် ၇MyanmarSat-2Geostationary (62°E)Arianespace, Ariane 5, ပြင်သစ်Maxar Technologies, Intelsat 39ဆက်သွယ်ရေး အတွက် အဓိကဝန်ဆောင်မှု၂၀၂၁ ဖေဖော်ဝါရီ ၂၀လောကနတ် - ၁ (MAEU & Hokkaido)ISS / JAXA Kibo moduleNASA ISSJAXA, MAEUစိုက်ပျိုးရေး နှင့် ငါးလုပ်ငန်း စောင့်ကြည့် ကိုးကား Category:မြန်မာနိုင်ငံရှိ အစိုးရအဖွဲ့အစည်းများ ကဏ္ဍ:အာကာသ အေဂျင်စီများ။
thumb|ဂျောရှုဟိုတခတောင်၏ မြင်ကွင်း ဟိုတခတောင် (武尊山 ဟိုတခယာမ, 上州武尊山 ဂျောရှုဟိုတခယာမ) သည် ဂျပန်နိုင်ငံ၊ ဂွန်းမစီရင်စုရှိ ခတရှိနရွာ၊ ခဝဘရွာနှင့် မိနခမိ-မချိရွာတို့အနီးတွင် တည်ရှိသည့် မီးတောင်တစ်ခု ဖြစ်သည်။
ဤတောင်၏ အမြင့်ဆုံးတောင်ထိပ်သည် ၂၁၅၈ မီတာ ရှိသည်။
ဂွန်းမစီရင်စုရှိ ခတရှိနရွာ၊ ခဝဘရွာနှင့် မိနခမိ - မချိမြို့တို့၏ အနီးအနားတွင် တည်ရှိသည်။
မြောက်ဘက်တွင်တည်ရှိသည့် ဟိုတခဒခဲတောင်နှင့် ခွဲခြားနိုင်ရန်အတွက် ဤတောင်ကို "ဂျောရှုဟိုတခယာမ" (上州武尊山) ဟုလည်း ခေါ်ကြသေးသည်။
တောင်ထိပ်များ အိုခိဟိုတခ, Okihotaka (沖武尊 2,158m, main peak） နခနိုဒခဲ, Nakanodake (中ノ岳 2,144m） အိအဲနိုခုရှိ, Ienokushi (家ノ串 2,103m） မအဲဟိုတခ, Maehotaka (前武尊 2,040m） ခန်းဂမိနဲ, Kengamine (剣ヶ峰 2,083m） ခန်းဂမိနဲယာမ, Kengamineyama (剣ヶ峰山 2,020m） ရှိရှိခိုဂဟနယာမ, Shishikogahanayama (獅子ヶ鼻山1,875m） နိရှိမိနဲ, Nishimine (西峰 1,871m) ရုပ်ပုံများ ကိုးကား ကဏ္ဍ:ဂျပန်နိုင်ငံရှိ တောင်များ။
ခုမိုတိုရိတောင် (雲取山, Kumotori-san) သည် ဂျပန်နိုင်ငံ၊ ဟွန်းရှူးကျွန်းတွင် တည်ရှိသည့် တောင်တစ်ခု ဖြစ်သည်။
ဤတောင်သည် ဆိုင်းတမစီရင်စု၊ တိုကျိုမြို့နှင့် ယာမနရှိစီရင်စုတို့၏ နယ်နိမိတ်ပေါ်တွင် တည်ရှိနေသည်။
ပင်လယ်ရေမျက်နှာပြင်အထက် ၂၀၁၇ မီတာ (၆၆၁၇ ပေ) ရှိသည်။
ဤတောင်သည် တိုကျိုမြို့ရှိ အမြင့်ဆုံးနေရာလည်း ဖြစ်သည်။
ဤတောင်သည် အိုခုတမတောင်များနှင့် အိုခုချိချိဘုတောင်များကို ပိုင်းခြားပေးထားသည်။
ပြင်ပလင့်များ Geospatial Information Authority of Japan's Topographic map ကိုးကား။
ခုဆဆွတ်ရှိရနဲတောင် (草津白根山, Kusatsu Shirane-san) သည် ဂျပန်နိုင်ငံ၊ ဂွန်းမစီရင်စု၊ ခုဆဆွတ်မြို့တွင် တည်ရှိသည့် လှုပ်ရှားနေသည့် မီတောင်ဖြစ်သည်။
အမြင့် ၂၁၆၅ မီတာ (၇၁၀၃ ပေ) ရှိသည်။
ဤတောင်ကို ဂွန်းမစီရင်စု၏ အခြားတစ်ဖက်တွင် တည်ရှိနေသည့် နစ်ခိုးရှိရနဲတောင်နှင့် ခွဲခြားမှတ်သားနိုင်ရန် "ခုဆဆွတ်ရှိရနဲတောင်" ဟု ခေါ်ခဲ့ကြသည်။
ခုဆဆွတ်ရှိရနဲတောင်ထိပ်သည် အဆမတောင်၏ မြောက်ဘက်အနီးဆုံးတွင် တည်ရှိသည်။
၂၀၁၈ ခုနှစ်၊ ဇန်နဝါရီလ ၂၃ ရက်နေ့တွင် အသေးစားပေါက်ကွဲမှု ဖြစ်ပွားခဲ့သည်။
တစ်ဦးသေဆုံးကာ အခြာသူများသည် ဒဏ်ရာရခဲ့ကြသည်။
နောက်နေ့တွင် မီးတောင်လှုပ်ရှားမှုများဖြစ်ပေါ်လာသဖြင့် ရဲများသည် ရှာဖွေမှုများကို ရပ်ဆိုင်းခဲ့သည်။
ပေါက်ကွဲမှုဖြစ်ပြီး တစ်လအကြာတွင် စီရင်စုအာဏာပိုင်များသည် တောင်ထိပ်သို့ အများပြည်သူ တက်ရောက်မှုကို ပိတ်ပင်တားမြစ်ခဲ့သည်။
ပြင်ပလင့်များ Kusatsu-Shiranesan - Japan Meteorological Agency - Japan Meteorological Agency Kusatsu-Shirane Volcano - Geological Survey of Japan ကိုးကား ကဏ္ဍ:ဂျပန်နိုင်ငံရှိ တောင်များ။
နန်းတိုင်းတောင် (男体山, Nantai-san) သည် ဂျပန်နိုင်ငံ၊ တိုချိဂိစီရင်စု၊ နစ်ခိုးအမျိုးသားဥယျာဉ်အတွင်းတွင် တည်ရှိသည့် မီးတောင်တစ်ခု ဖြစ်သည်။
ဤတောင်ကို ဖုတရတောင် (二荒山, Futāra-san) ဟုလည်း ခေါ်ကြသည်။
၂၄၈၆ မီတာ (၈၁၅၆ ပေ) မြင့်သည်။
ဤတောင်သည် ထင်ရှားသည့်အမှတ်အသားတစ်ခုဖြစ်ပြီး ရာသီဥတုသာယာသည့်နေ့များတွင် ၁၀၀ ကီလိုမီတာ (၆၂ မိုင်) အကွာ ဆိုင်းတမမြို့မှ မြင်ရသည်။
ပြင်ပလင့်များ Nantai-Nyoho Volcano Group – Geological Survey of Japan ကိုးကား ကဏ္ဍ:ဂျပန်နိုင်ငံရှိ တောင်များ။
နဆုတောင် (那須岳, Nasu-dake) သည် ဂျပန်နိုင်ငံ၊ ဟွန်းရှူးကျွန်းတွင် တည်ရှိသည့် နစ်ခိုးအမျိုးသားဥယျာဉ်၏ အရှေ့တောင်ဘက်တွင် တည်ရှိသည့် မီးတောင်အုပ်စု ဖြစ်သည်။
ဆန်းဘွန်းယရိတောင်ထိပ်သည် အမြင့်ဆုံးဖြစ်ကာ ၁၉၁၆.၉ မီတာ (၆၂၈၉ ပေ) မြင့်သည်။
တောင်ထိပ်များ နဆုတောင်တွင် အောက်ပါတောင်ထိပ်များ ပါဝင်သည်။
ဆန်းဘွန်းယရိတောင်ထိပ် – 1916.9 m ချအုဆုတောင်ထိပ် – 1915 m အဆဟိတောင်ထိပ် – 1896 m မိနမိဂဆွတ်ဆန် – 1776 m ခုရိုအိုယတောင်ထိပ် – 1589 m ဤတောင်ထိပ်များကို အားလုံးစုပေါင်းကာ ဟု ခေါ်ကြသည်။
ရာသီဥတု မီးတောင်ပေါက်ကွဲမှု နဆုတောင်သည် လွန်ခဲ့သည့် နှစ် ၆ သိန်းမတိုင်မီက ပေါက်ကွဲခဲ့သည်ဟု ခန့်မှန်းကြသည်။
ပေါက်ကွဲမှုသည် တောင်တန်း၏ မြောက်ဘက်အဆုံး ခရှိ-အဆဟိတောင်ထိပ်မှ စတင်ခဲ့သည်။
လက်ရှိအချိန်တွင် ချအုဆုတောင်ထိပ်တစ်ခုသည် လှုပ်ရှားမှုရှိတော့သည်။
သွားရောက်မှု နဆုဆန်းချောစခန်း နဆုကေဘယ်ကားလမ်း ဆန်းဒိုဂိုယအွန်းဆန်းဘတ်စကားမှတ်တိုင်၊ ခန်တိုပို့ဆောင်ဆက်သွယ်ရေး ရုပ်ပုံ ပြင်ပလင့်များ ကိုးကား ကဏ္ဍ:ဂျပန်နိုင်ငံရှိ တောင်များ။
ငွိအန့်ကွမ်းဟိုင့် (ဗီယက်နမ်- Nguyễn Quang Hải; ဧပြီလ ၁၂ ရက်၊ ၁၉၉၇ ဖွား) သည် ဗီယက်နမ်နိုင်ငံ ဘောလုံးအသင်း အတွက် တိုက်စစ်ကွင်းလယ် သို့မဟုတ် တောင်ပံကစားသမား အဖြစ် လက်ရှိကစားနေသည့် ဗီယက်နမ် ပရော်ဖက်ရှင်နယ် ဘောလုံးကစားသမား ဖြစ်ပြီး V.League 1 ကလပ် ဟနွိုင်းရဲတပ်ဖွဲ့၏ အကြီးအကဲ ဖြစ်သည်။
သူ့မျိုးဆက်ရဲ့ အကောင်းဆုံး ဗီယက်နမ်ဘောလုံးကစားသမားတွေထဲက တစ်ဦးအဖြစ် သတ်မှတ်ခံထားရသူဖြစ်ပြီး သူ့ရဲ့ နည်းစနစ်ပိုင်းကစားဟန်၊ ထူးချွန်တဲ့ ဖရီးကစ်ကန်သွင်းနိုင်စွမ်းနဲ့ နည်းဗျူဟာပိုင်းအမြင်ကောင်းတွေကြောင့် ကျော်ကြားပါတယ်။
လူငယ်အဆင့်တွင်၊ ကွမ်းဟိုင့် သည် ၂၀၁၄ နှင့် ၂၀၁၅ အရှေ့တောင်အာရှ U-19 ချန်ပီယံရှစ်ပြိုင်ပွဲတွင် ဒုတိယရရှိခဲ့သည့် ဗီယက်နမ်လူငယ်အသင်း၏အဖွဲ့ဝင်ဖြစ်သည်။
၂၀၁၆ အာရှ U-19 ချန်ပီယံရှစ် ဆီမီးဖိုင်နယ်သို့ ရောက်ရှိလာသည့် အသင်းနှင့်အတူ ၎င်း၏ အောင်မြင်မှုများသည် 2017 ဖီဖာ U-20 ကမ္ဘာ့ဖလား တွင် ပထမဆုံးအကြိမ် ပါဝင်သည့် ဗီယက်နမ် U-20 အသင်း၏ အသင်းခေါင်းဆောင် ဖြစ်လာခဲ့သည်။
ထို့နောက် ၂၀၁၈ ခုနှစ် ဇန်နဝါရီလတွင်ကျင်းပမည့် ၂၀၁၈ ခုနှစ် ဇန်နဝါရီလတွင်ကျင်းပမည့် 2018 U-23 အာရှချန်ပီယံရှစ်ပြိုင်ပွဲတွင် အသင်းအတွက် ၅ ဂိုး သွင်းယူပေးခဲ့သည်။
သူသည် ဗီယက်နမ် အိုလံပစ်အသင်းကို ကူညီပေးခဲ့ပြီး Asiad 2018 တွင် အမျိုးသားဘောလုံး ဆီမီးဖိုင်နယ်သို့ ရောက်ရှိခဲ့ပြီး ပြိုင်ပွဲ၏ ပုံမှန်လူစာရင်းတွင် ပါဝင်ခဲ့သည်။
ကွမ်ဟိုင့် သည် ၂၀၁၇ ခုနှစ် ဇွန်လတွင် ဗီယက်နမ်လက်ရွေးစင်အသင်း အတွက် ပထမဆုံးပါဝင်ကစားခဲ့သည်။
၂၀၁၈ နှစ်ကုန်ပိုင်းတွင် သူနှင့် နိုင်ငံအသင်းတို့သည် 2018 AFF Suzuki Cup ချန်ပီယံဆုရရှိခဲ့ပြီး ပြိုင်ပွဲ၏အကောင်းဆုံးကစားသမားအဖြစ် မဲပေးရွေးချယ်ခြင်းခံခဲ့ရသည်။
ထို့အပြင် သူနှင့်အဖွဲ့သည် 2019 AFC Asian Cup ကွာတားဖိုင်နယ်သို့ ရောက်ရှိခဲ့ပြီး 2022 ဖီဖာကမ္ဘာ့ဖလား တတိယအဆင့် ခြေစစ်ပွဲ သို့ ရောက်ရှိခဲ့သည်။
တန်းဇဝတောင် (丹沢山, Tanzawa-san, -yama) သည် ဂျပန်နိုင်ငံ၊ အအိခိုးခရိုင်တွင် တည်ရှိသည့် ခိယောခဝရွာ၊ ခနဂဝစီရင်စုရှိ ဆဂမိဟရမြို့၊ အရှိဂရခမိခရိုင်ရှိ ယာမခိတမြို့ စသည့်နေရာများ၏ နယ်နိမိတ်များအကြားတွင် တည်ရှိနေသည့် တောင်တစ်ခု ဖြစ်သည်။
ပင်လယ်ရေမျက်နှာပြင်အထက် ၁၅၆၇.၁ မီတာ (၅၁၄၁ ပေ) ရှိသည်။
ဤတောင်သည် တန်းဇဝတောင်တန်းများတွင် ပါဝင်သည့်တောင်တစ်ခု ဖြစ်သည်။
ဖါတလုံး ခေါင်းကျား သည် အေဝမ်းဖလင်မှ ဒါရိုက်တာ ဦးဘရှင်မှ ရိုက်ကူးပြီး သရုပ်ဆောင်များအဖြစ် ခင်မောင်၊ ဇေယျ၊ မေရီမြင့်၊ မေဆန်း တို့ ခေါင်းဆောင်ပါဝင်ထားကြသော ရုပ်ရှင်ဇာတ်ကား ဖြစ်သည်။
ထိုကားကို ၁၉၅၄ ခုနှစ် စက်တင်ဘာလ ၃ ရက်နေ့တွင် ရုံတင်ပြသခဲ့သည်။
မူလက အသံတိတ်အဖြစ်ရိုက်ကူးခဲ့သော ဇာတ်ကားကို ပြန်လည်ရိုက်ကူးခြင်းဖြစ်သည်။
ဇာတ်လမ်း ဘုရင့်သားတော် ဘုရင်လောင်း သတိုးရှိန် (ခင်မောင်)သည် တက္ကသိုလ်ကျောင်းမှ အပြန် ဖခမည်းတော် နတ်ရွာစံခဲ့သဖြင့် တိုင်းပြည်ပြန်အရောက် ဘိသိက်မခံခင် လောကလူ့သဘာဝကို သိရှိလိုက်နာ မှတ်သားမိရန်နှင့် သူ၏အိပ်မက်ထဲမှ တွေ့ရှိရသောဇနီးသည် ရူပဝတီ (မေရီမြင့်)ကို ရှာဖွေထွက်ပြီးညီ၊ အစ်မ၊ အစ်ကို၊ ကျောင်းနေဖက်သူငယ်ချင်း၊ ကျေးကျွန် အဆွေခင်ပွန်း စသည်တို့အထဲမှ အဆိုးအကောင်းခွဲခြားကာ ဆက်ဆံကြပုံများကို ဖော်ပြထားပြီး နောက်ဆုံး မေရီမြင့်နှင့် တွေ့ဆုံကာ ပန်းကုံးစွပ်ခံရပုံ၊ ပြည်တော်ပြန်ရပုံ စသော ဇာတ်လမ်းဖြစ်သည်။
မင်းသားသည် လူကြောင်အရူး၊ စတန့်၊ အလှ၊ အတည်၊ အလွမ်းအကြမ်း၊ အနု စသည်ဖြင့် စရိုက်အမျိုးမျိုးဖြင့် သရုပ်ဆောင်မှုတွင် တစ်ဘာသာစီ ထူးခြားပြောင်မြောက်လှသည်။
ခင်မောင်သည် သူနှင့်သူ့စရိုက် အလွန်အံကိုက်လှသော ဖာတစ်လုံးခေါင်းကျား မင်းသားအဖြစ် ဇာတ်ဆောင်မှု အထူးပြောင်မြောက်သည်။
သူ သရုပ်ဆောင် သွက်ပုံမှာ သရုပ်ဆောင်နေသည်ဟု မထင်ရဘဲ တကဲ့အဖြစ်အပျက်တစ်ခုကို တွေ့မြင်နေရသကဲ့ ဖြစ်ပါသည်။
ရုပ်ရည်ချောမောလှပသော မင်းသမီး မေရီမြင့်က ဘုရင့်သမီးတော်ဖြစ်သည်။
သူ့ကို ခုနှစ်ပြည်ထောင်မှ မင်းသားများက အလိုရှိနေသည်။
ထိုမင်းသားများအား ပန်းကုံးစွပ်၍ ကြင်ဘက်ရွေးချယ်ရာမှ ဖူးစာရှင်အမှန် အရူးအကြောင် မင်းသားနှင့် အကြောင်းဆက်ရပြီး ထိုအရူးအကြောင်၏ စေခိုင်းမှုများကို သစ္စာရှိသော မိန်းမကောင်းမိန်းမမြတ်တို့ ပြုမူကျင့်ဆောင်ရမည့် ဝတ္တရားအတိုင်းဆောင်ရွက်ပုံ သရုပ်ကို ပြသထားပေရာ အမူအရာနိုင်နင်းကြောင်း တွေ့ရသည်။
ဤဇာတ်ကားသည် ရှေးမြန်မာမင်းများခေတ်က လူ့သဘာဝ၊ ဓလေ့စရိုက်၊ ဆင်းရဲချမ်းသာ၊ အနိမ့်အမြင့်၊ ဘဝစုံလင် အပြောင်းအလဲတွင် လူတို့၏ပြောင်းလဲတတ်သော စိတ်ဓာတ်သဘောထားများကို ဖော်ထုတ်တင်ဆက်ထားသော လူ့ယဉ်ကျေးမှုကို အခြေခံသည့် ဇာတ်ကားဟု ဆိုရပေမည်။
ဤဇာတ်ကားတွင် မင်းခမ်းမင်းနား နန်းတော်အဆောက်အအုံများ တည်ဆောက်ပြသပုံမှာ မြန်မာဘုရင်လက်ထက်က အဆင့်အတန်းမြင့်မားပြီး ခမ်းနားသောယဉ်ကျေးမှု၊ အနုလက်ရာများ ပေါ်လွင်လှပါသည်။
တစ်ပြည်နှင့်တပြည် စစ်မက်ခင်းတိုက်ရာတွင် လူအနဲငယ်မျှဖြင့်မဟုတ်ဘဲ လူပေါင်းရာကျော်အထိ ပါဝင်သရုပ်ဆောင်ထားလေရာ စစ်မက်ရေးရာကို ပြသရာတွင် သဘာဝကျပါသည်။
မင်းသားမင်းသမီး ဇာတ်ဆောင်များ၏ အဝတ်အစားများကိုလည်း သေသပ်ခန့်ညားစွာ ဝတ်ဆင်သုံးစွဲ ပြသထားသည်။
ပြီးစလွယ်မဟုတ်ဘဲ မြန်မာ့ရုပ်ရှင်ဂုဏ်ကို မြှင့်တင်နိုင်ခဲ့သော နန်းတွင်းဇာတ်ကားကြီး တစ်ကားဖြစ်ပေသည်။
မြန်မာ့ရုပ်ရှင်စိန်ရတုသဘင်၊ ရုပ်ရှင်စာတမ်းငယ်တစ်ဆယ်၊ ၁၉၉၆၊ ဇန်နဝါရီလ၊(ပ)အကြိမ်၊ စာ-၂၁၂ ဦးစိုးမြင့်(စိုးလွင်မြင့်) ကိုးကား Category:၁၉၂၀ ရုပ်ရှင်ဇာတ်ကားများ Category:အသံတိတ် ရုပ်ရှင်ဇာတ်ကားများ ကဏ္ဍ:မြန်မာ အဖြူအမည်း ရုပ်ရှင်ဇာတ်ကားများ။
ခင်မောင်သည် မြန်မာနိုင်ငံသား ရုပ်ရှင်သရုပ်ဆောင် တစ်ဦးဖြစ်သည်။
၁၉၅၄ ခုနှစ်တွင် ရိုက်ကူးပြသခဲ့သော ဖာတစ်လုံး ခေါင်းကျား ဇာတ်ကားတွင် ပါဝင်ခဲ့သည်။
ကိုးကား ကဏ္ဍ:မြန်မာ အမျိုးသား ရုပ်ရှင်သရုပ်ဆောင်များ ကဏ္ဍ:မွေးဖွားခုနှစ် မသိရှိရသူများ။
ဦးဟန်ရွှေ (၉ မေ ၁၉၄၁ မွေးဖွား) သည် မြန်မာ့နိုင်ငံရေးသမား တစ်ဦး ဖြစ်ပြီး၊ မြန်မာ့ဆိုရှယ်လစ်လမ်းစဉ်ပါတီ၏ အမွေကိုဆက်ခံယူထားသည့် တိုင်းရင်းသားစည်းလုံးညီညွတ်ရေးပါတီ၏ လက်ရှိ ဥက္ကဋ္ဌ ဖြစ်သည်။
စစ်ဗိုလ်ချုပ်ဟောင်းများသာဦးဆောင်ခဲ့သည့် ထိုပါတီတွင် သူသည် အရပ်သားအနေဖြင့် ပထမဦးဆုံးဦးဆောင်သူဖြစ်ခဲ့ပြီး၊ပါတီ၏ စတုတ္ထမြောက် ဥက္ကဋ္ဌ လည်း ဖြစ်သည်။
ငယ်ဘဝ နှင့် ပညာရေး ဦးဟန်ရွှေကို ပဲခူးတိုင်းဒေသကြီး၊ဒိုက်ဦးမြို့၌ ဦးချစ်မောင်၊အမိဒေါ်သိန်းကျော့တို့က မွေးဖွားခဲ့သည်။
၁၉၅၈ ခုနှစ် တွင် တက္ကသိုလ်ဝင်စာမေးပွဲအောင်မြင်ပြီး၊ ၁၉၆၂ ခုနှစ် တွင် ရန်ကုန်တက္ကသိုလ် မှ ဝိဇ္ဇာဘွဲ့ရရှိခဲ့သည်။
လမ်းစဥ်ပါတီနိုင်ငံရေးဘဝ ၁၉၆၅ ခုနှစ်၊ မြန်မာ့ဆိုရှယ်လစ်လမ်းစဉ်ပါတီခေတ် ကာလတွင် သူသည် ပဲခူးမြို့နယ် ပါတီယူနစ်အတွင်းရေးမှူး၊၁၉၆၈ ခုနှစ် တွင် သန်လျင်မြို့နယ် ပါတီယူနစ် ဥက္ကဋ္ဌအဖြစ် တာဝန်ထမ်းဆောင်ခဲ့သည်။
၁၉၇၇ ခုနှစ် အရောက်တွင် ပါတီဌာနချုပ် ၏ ညီလာခံမှတဆင့် ပါတီဗဟိုကော်မတီဝင် တစ်ဦး ဖြစ်လာခဲ့သည်။
ထိုတာဝန်ကို ၁၉၈၈ ခုနှစ် အထိ ထမ်းဆောင်ခဲ့သည်။
သူ၏ လမ်းစဥ်ပါတီနိုင်ငံရေး ဖြတ်သန်းမှုသည် ပါတီဗဟိုကော်မတီဌာနချုပ်၌သာ အများဆုံးကုန်ဆုံးခဲ့သည်။
ပါတီနိုင်ငံရေးဘဝ ၁၉၈၈ ခုနှစ် တွင် မဆလပါတီမှ တိုင်းရင်းသား စည်းလုံးညီညွတ်ရေးပါတီသို့ အမည်ပြောင်းလဲခဲ့ပြီးနောက်၊သူသည် တစညပါတီ၏ ဗဟိုအလုပ်အမှုဆောင် ကော်မ တီ၊ စည်းရုံးရေး ကော်မတီကြီး တာဝန်ခံအဖြစ် တာဝန်ယူ ဆောင်ရွက်ခဲ့သည်။
၂၀၁၀ပြည့်နှစ်၊အထွေထွေရွေးကောက်ပွဲ အပြီးနောက်ပိုင်းတွင် သူသည် တစညပါတီ ၏ ပြောရေးဆိုခွင့်ရှိသူ ဖြစ်လာခဲ့ပြီး၊ပါတီ၏ သတင်းများအား အများသိအောင် ထုတ်ပြန်သူ အဖြစ် ထင်ရှားလာသည်။
၂၀၁၄ ခုနှစ် တွင် တစညပါတီ ၏ ဒုတိယမြောက် ဥက္ကဋ္ဌ ဦးထွန်းရီ ကွယ်လွန်ပြီး၊တိုင်းရင်းသားစည်းလုံးညီညွတ်ရေးပါတီ ၏ ဥက္ကဋ္ဌ အသစ် အဖြစ် အသက် ၈၉ နှစ် အရွယ် အငြိမ်းစား ဗိုလ်မှူးချုပ်ဟောင်း ဦးသန်းတင်ကို ပါတီဗဟိုအလုပ်အမှုဆောင်အဖွဲ့က ရွေးချယ်တင်မြှောက်ခဲ့သည်။
ဤနောက်ပိုင်းတွင် ဦးဟန်ရွှေ သည် ပါတီ၏ ဒုတိယဥက္ကဋ္ဌ ဖြစ်လာခဲ့သည်။
သူသည် ထိုတာဝန်ကို ပါတီပြောရေးဆိုခွင့်ရှိသူအဖြစ်နှင့်ပါ ပူးတွဲထမ်းဆောင်ခဲ့သည်။
၂၀၂၁ ခုနှစ်၊ဇန်နဝါရီ ၁၄ ရက် တွင် တိုင်းရင်းသားစည်းလုံးညီညွတ်ရေးပါတီဥက္ကဋ္ဌ ဦးသန်းတင် ကွယ်လွန်ခဲ့သည်။
သူသည် ယင်းပါတီ၏ ဒုတိယဥက္ကဋ္ဌ အဖြစ်မှ ယာယီဥက္ကဋ္ဌ ဖြစ်လာပြီး၊ဆက်လက်၍ ဥက္ကဋ္ဌ အဖြစ် တင်မြှောက်ခံခဲ့ရသည်။
"ရိုးရာယဉ်ကျေးမှုကို ထင်ဟပ်ပြသသော ရုပ်ရှင်ကားများ" စာတမ်းငယ်ကို ပြုစုရေးသား၍ ရန်ကုန်တိုင်း၊ စမ်းချောင်းမြို့နယ်၊ ပဒုမ္မာဇာတ်ရုံ၌ ၂၇-၈-၁၉၉၅ ရက်နေ့က ဖတ်ကြားတင်သွင်းသူ ဦးစိုးမြင့် (စိုးလွင်မြင့်)သည် အတွင်းရေး အတွင်းဝန်ဟောင်း ဦးဖေခင်၊ ဒေါ်တင်အိတို့မှ ၁၉၄၃-ခုနှစ်၊ ဒီဇင်ဘာလတွင် ရန်ကုန်မြို့၌ မွေးဖွားသည်။
၁၉၆၆-ခုနှစ်တွင် ရန်ကုန်တက္ကသိုလ်မှ ဝိဇ္ဇာဘွဲ့ရပြီး ၁၉၆၇-ခုနှစ်တွင် မြန်မာ့သတင်းစဉ်(ပြည်တွင်း)၌ စတင်၍ စာတည်းအဖြစ် စာပေဗိမာန် သို့ ပြောင်းရွှေ့တာဝန်ထမ်းဆောင်သည်။
၁၉၆၉-ခုနှစ်၊ ဧပြီလထုတ် ငွေတာရီမဂ္ဂဇင်း၌ ဖော်ပြပါရှိသော "သုံ့ပန်းဗိုလ်ချုပ်" ဘာသာပြန်ဝတ္တုဖြင့် စာပေနယ်ထဲသို့ စတင်ရောက်ရှိသည်။
အိုးဝေ၊ ငွေတာရီ၊ တို့ကျောင်းသား၊ သုတစွယ်စုံ၊ စန္ဒာ၊ သုတပဒေသာတို့တွင် ပါဝင်ရေးသားခဲ့သည်။
အာရှရိုးရာပုံပြင်များ အတွဲ-၄တွဲနှင့် ငှက်တစ်ရာ စာအုပ်များ ရေးသားခဲ့သည်။
၁၉၈၃-ခု၊ ဂျပန်နိုင်ငံ တိုကျိုမြို့၌ ဖွင့်လှစ်သော အာရှနှင့်ပစိဖိတ်ဆိုင်ရာ စာအုပ်ထုတ်ဝေရေးသင်တန်း၊ အမှတ်စဉ်(၁၆)သို့ တက်ရောက်ခဲ့သည်။
မြန်မာ့ရုပ်ရှင်စိန်ရတုသဘင်၊ ရုပ်ရှင်စာတမ်းငယ်တစ်ဆယ်၊ ၁၉၉၆၊ ဇန်နဝါရီလ၊(ပ)အကြိမ်၊ စာ-၂၀၈ ကိုးကား။
ရုပ်ရှင်ဒါရိုက်တာ ဦးအောင်ဇံသည် ဖျာပုံမြို့တွင် မိဘများဖြစ်ကြသော ဦးဖိုးကျားနှင့် ဒေါ်ယဉ်တို့မှ ၁၈၉၄-ခုနှစ်၊ ဒီဇင်ဘာ(၂)ရက်နေ့တွင် ဖွားမြင်ခဲ့သည်။
မွေးချင်းလေးယောက်အနက် အငယ်ဆုံးဖြစ်ပြီး ငယ်နာမည်မှာ မောင်အောင်ဇံ ပင်ဖြစ်သည်။
ငယ်ဘဝ ဖျာပုံမြို့မှ ကျောင်းအုပ်ဆရာကြီး ဦးကျော်လှ ဦးစီးဖွင့်လှစ်သည့် တိုင်းရင်းမြန်မာ အလယ်တန်းကျောင်းတွင် ပညာသင်ကြားခဲ့သည်။
သတ္တမတန်း အောင်မြင်ပြီးနောက် ဆရာကြီးဦးကျော်လှ၏ အကူအညီဖြင့် လက်ထောက်ကျောင်းဆရာအဖြစ် ဝင်ရောက်လုပ်ကိုင်ရင်း မြန်မာစာအထက်တန်းစာမေးပွဲကို ဝင်ရောက်ဖြေဆို အောင်မြင်ခဲ့သည်။
ကျောင်းသားဘဝနှင့် ကျောင်းဆရာဘဝတွင် ဖျာပုံနန်းတွင်းရာမာယဏဇာတ် များတွင် ဝါသနာအလျောက် ပါဝင်ကပြခဲ့သည်။
မြန်မာ့ရုပ်ရှင်ခေတ်ဦးကာလတွင် ထင်ရှားခဲ့သော ဆင်မြူရယ် ရုပ်ရှင်ကုမ္ပဏီ ကရိုက်ကူးထုတ်လုပ်သော ရုပ်ရှင်ကား (၆)ကားခန့်တွင် ဇာတ်ဆောင်မင်းသားအဖြစ် ပါဝင်သရုပ်ဆောင်ရာမှ မြန်မာ့ရုပ်ရှင်သမိုင်း၏ တတိယမြောက် ဇာတ်ဆောင်မင်းသားအဖြစ် ပြောဆိုသတ်မှတ်ခံခဲ့ရသည်။
ဗြိတိသျှဘားမားရုပ်ရှင်၊ မြန်မာအဆွေ(အေဝမ်း)ဖလင်နှင့် အခြားကုမ္ပဏီများတွင် ဒါရိုက်တာအဖြစ် ရုပ်ရှင်ကားများစွာကို ရိုက်ကူးပေးခဲ့သည်။
ဒုတိယကမ္ဘာစစ် ပြီးချိန်တွင် စာရေးဆရာ၊ ဒါရိုက်တာ ဦးဉာဏ ညွှန်ကြားရေးဝန်အဖြစ် ဦးစီးသည့် ရုပ်ရှင်နှင့်ပြဇာတ်ဌာနခွဲတွင် ဖလင်အယ်ဒီတာအဖြစ် တစ်နှစ်နီးပါးခန့် ဝင်ရောက်တာဝန်ထမ်းဆောင်ခဲ့ပြီးနောက် မြန်မာအဆွေ(အေဝမ်း)ဖလင်တွင် ဒုတိယအကြိမ် ပြန်လည်ဝင်ရောက်ကာ ဒါရိုက်တာအဖြစ် လုပ်ကိုင်ခဲ့သည်။
၁၉၅၂-ခုနှစ်တွင် ကိုယ်ပိုင် အောင်ရုပ်ရှင်ကုမ္ပဏီကို တည်ထောင်ကာ ထုတ်လုပ်သူအဖြစ်ရော ဒါရိုက်တာအဖြစ်ပါ လုပ်ကိုင်ဆောင်ရွက်ခဲ့သည်။
ဦးအောင်ဇံရိုက်ကူးခဲ့သော ရုပ်ရှင်ကား တစ်ရာကျော်ခန့် ရှိသည်ဟု ရုပ်ရှင်သုတေသီများက ခန့်မှန်းကြပြီး ၁၉၅၈-ခုနှစ်တွင် အောင်ရုပ်ရှင်မှ "ပဋာစာရီ" အသံထွက်ရုပ်ရှင်ကားကို ဒုတိယအကြိမ် ပြန်လည်ရိုက်ကူးပြီး ဒါရိုက်တာအဖြစ်မှ အနားယူကာ ကြီးကြပ်သူနှင့် ထုတ်လုပ်သူအဖြစ်သာ ဆောင်ရွက်ခဲ့သည်ဟု ဆိုကြသည်။
ရှိဘုဆွတ်တောင် (至仏山 Shifutsu/Shibutsu-san) သည် ဂျပန်နိုင်ငံ၊ ဂွန်းမစီရင်စုအရှေ့မြောက်ဘက်တွင်တည်ရှိသည့် တောင်တစ်ခု ဖြစ်သည်။
၂၂၂၈.၁ မီတာ (၇၃၁၀ ပေ) မြင့်သည်။
မိနခမိမြို့နှင့် ခတရှိနရွာအကြားတွင် တည်ရှိသည်။
.အိုဇဲအမျိုးသားဥယျာဉ်၏ အစိတ်အပိုင်းတစ်ခုအနေဖြင့် တည်ရှိသည်။
ထို့အပြင် မိနခမိယူနက်စကိုသဘာဝပတ်ဝန်းကျင်ဆိုင်ရာဥယျာဉ်တစ်ခုလည်း ဖြစ်သည်။
တောင်တက်ခြင်း ဤတောင်သို့ ဧပြီလမှ နိုဝင်ဘာလအထိ တက်ရောက်နိုင်သည်။
တောင်ထိပ်သို့ရောက်ရှိရန် ၃ နာရီခန့် ကြာမြင့်သည်။
တောင်သည် အိုဇဲအမျိုးသားဥယျာဉ်၏ အစိတ်အပိုင်းအနေဖြင့် ပါဝင်တည်ရှိနေသဖြင့် သစ်ပင်ပန်းမန်များကို ကာကွယ်စောင့််ရှောက်နိုင်ရန်အတွက် နှင်းများကျန်ရှိနေသေးသည့်အချိန်ကာလတွင် တက်ရောက်ခွင့်ကို တားမြစ်ထားသည်။
ပုံမှန်အားဖြင့် တက်ရောက်ခွင့်တားမြစ်ထားသည့်ကာလသည် မေလမှ ဇွန်အထိ ဖြစ်သည်။
ပြင်ပလင့်များ The Oze Preservation Foundation english website ကိုးကား ကဏ္ဍ:ဂျပန်နိုင်ငံရှိ တောင်များ။
ဆင်းဒဟက် တော်ဝင်စစ်တက္ကသိုလ် (သို့) ဆင်းဒဟက် ဘုရင့်စစ်တက္ကသိုလ် (ခေါ်) ဆင်းဒဟက် စစ်တက္ကသိုလ် () သည် ယူနိုက်တက် ကင်းဒမ်းရှိ စစ်ဘက်ဆိုင်ရာ အကယ်ဒမီကျောင်းများ (စစ်တက္ကသိုလ်များ) ထဲမှ တစ်ခုဖြစ်ပြီး ဗြိတိသျှ ကြည်းတပ်၌ တာဝန်ထမ်းဆောင်မည့် ပြန်တမ်းဝင်အရာရှိများကို လေ့ကျင့်သင်ကြား မွေးထုတ်ပေးလျှက်ရှိသည်။
၎င်းသည် ဘာ့ခ်ရှိုင်းယား နယ်၊ ဆင်းဒဟက် အရပ်တွင်တည်ရှိပြီး ၎င်း၏ မင်္ဂလာဂိတ်တံခါးပေါက်သည် လန်ဒန် အနောက်တောင်ဘက်ရှိ ကမ်ဘာလေ၊ ဆာရေး အရပ်တွင်တည်ရှိသည်။
ဗြိတိသျှ ကြည်းတပ်၏ ပြန်တမ်းဝင်အရာရှိအားလုံး (ယခင် ပြန်တမ်းဝင်–မဟုတ်သော အရာရှိအဖြစ်မှ ဗိုလ်သင်တန်းတက်ရောက်အောင်မြင်၍ ပြန်တမ်းဝင်အရာရှိဖြစ်လာသူများ အပါအဝင်) သည် ဤကျောင်းမှဆင်းသည့် ကျောင်းဆင်းအရာရှိများသာဖြစ်၏။
ဤကျောင်းတွင် သမရိုးကျ ဗိုလ်လောင်းသင်တန်းများသာမက ဘွဲ့ရဗိုလ်လောင်းသင်တန်းများကိုလည်း ဖွင့်လှစ်သင်ကြားလေ့ကျင့်ပေးသည်။
ဆင်းဒဟက် စစ်တက္ကသိုလ်အပါအဝင် ဦးစီးအရာရှိလေ့ကျင့်ရေးဌာနချုပ် နှင့် စစ်ဘက်ခေါင်းဆောင်မှုလေ့ကျင့်ရေးဌာနချုပ်တို့ကို ပေါင်းစည်း၍ ဆင်းဒဟက် စစ်တက္ကသိုလ်များအဖွဲ့ ဟူသော အမည်ဖြင့် ပြည်ထဲရေးစစ်ဌာနချုပ်အောက်တွင် ထည့်သွင်းဖွဲ့စည်းထားသည်။
ဆင်းဒဟက် စစ်တက္ကသိုလ်သည် ဗြိတိသျှ ကြည်းတပ်အတွက် ဗြိတိန်ရေကြောင်းစစ်တက္ကသိုလ် နှင့် ကရမ်ဝဲလ် လေကြောင်းစစ်တက္ကသိုလ်တို့နှင့် အဆင့်အတန်းခြင်း တူညီသော စစ်တက္ကသိုလ်အဖြစ် မှတ်ယူနိုင်သည်။
တော်ဝင်မင်းသား ဟယ်ရီ (မြင်း၏ဝဲဖက်ကပ်ရပ်မှ ဗိုလ်လောင်း)ကို စစ်ရေးပြတစ်ခု၌ တွေ့မြင်ရပုံ။